section_heading: Kratak sadržaj
paragraph_text: Protagonist dokumentarnog filma "Bunarman", Antun Gabajček - Nuno, među posljednjim je praktičarima jednog izumirućeg zanata. On po narudžbi kopa bunare, ali ne buši (ne vrta) zemlju strojevima, već koristi oruđe isključivo na mišićni pogon. Takav način obavljanja posla nije nikakav tehnofobični hir, niti tvrdoglavo tradicijsko ustrajavanje, već posve razložna i strojevima, još uvijek, nenadomjestiva tehnologija posla. Bunarman iz ovoga filma, stijenke bunara obzidava ciglama, što omogućuje pouzdaniji i obilniji dotok vode, a prema mnogim svjedočenjima i samu vodu čini kvalitetnijom. Kako bi se sve to postiglo, potrebno je uložiti ogroman fizički napor, ali i imati razrađenu metodologiju, originalnu strategiju i mnoštvo domišljatih, vlastoručno izrađenih pomagala. I upravo to učinilo je Nunu dokumentaristički podatnim likom. Ovaj dokumentarac prikazuje kako i krajnje tegoban način egzistencije može postati prepoznatljiv razlog za neponovljivovo čudesno trajanje svakoga čovjeka.